Борис Младенов-Young
Прегърнал нежната ти шия…

chitanka.info

Прегърнал нежната ти шия,

аз търсех устните ти с плам,

с целувка исках да предам

бушуващата в мен стихия.

Но ти на моя зов отвърна

с надменен поглед, с глас студен

и устремът ми вдъхновен

като прекършен цвет посърна!

Михайловград, 1956 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.